cyanic-selkie/wikianc huggingface dataset:
Lytinis švietimas
Daugelyje kultūrų aptarinėti seksualinius klausimus iki seksualinės revoliucijos pradžios buvo tabu. Paaugliams lytinio brendimo metu nebuvo suteikiama jokia informacija. Vienintelė informaciją, kurią jie gaudavo buvo iš tėvų, draugų, vėliau ir iš žiniasklaidos. Tačiau tėvai nenoriai kalbėdavosi šiomis temomis, kartais net iki vedybų jų neliesdavo. XIX a. pabaigoje progresyvus judėjimas pristatė lytinį švietimą kaip socialinę higieną JAV mokyklose. Nepaisant to, suteikiama informacija tuo metu buvo abejotinos vertės, ypač sulaukus paauglystės kai atsiranda tokio pobūdžio informacijos poreikis. Tai Vakarų šalyse atspidėjo išaugęs paauglių merginų nėštumas seksualinės revoliucijos aušroje, XX a. 7-ajame dešimtmetyje. Dėl ko buvo pradėtos lytinio švietimo programos ne vienoje Vakarų šalyje. Jos susidūrė su dideliu religinių ir šeimininių vertybių puoselėtojų pasipriešinimu. Kaip be būtų, lytinio švietimo dėka XX a. 9-ajame dešimtmetyje pradėtas propaguoti saugus seksas po lytiškai plintančių ligų epidemijos, kurią sukėlė lytinių partnerių kaita po prasidėjusios seksualinės revuliocijos. O 1997 m. JK pradėtas privalomas lytinis švietimas valstybinėse mokyklose sumažino neštumo atvejus perpus tarp paauglių mamų. 2017 m. jaunoms motinoms gimusių vaikų skaičius, tenkantis 1 tūkst. 15–17 metų amžiaus merginų, siekė 23.
Frații Advahov
Frații Advahov – Moldovos Liaudies muzikos duetas, kurį sudaro du broliai: Vasile Advahov ir Vitalie Advahov, jie susibūrė 2005 m. Kišiniove.
Kartu su grupe Zdob şi Zdub, muzikantai su daina „Trenulețul“ atstovaus Moldovai 2022 m. „Eurovizijos“ dainų konkurse‎‎.‎‎
„Eurovizijos“ dainų konkursas
2022 m. Moldovos televizijos paskirtos komisijos sprendimu, duetas, kartu su grupe Zdob şi Zdub, buvo atrinkti atstovauti šaliai su daina „Trenulețul“.
Grupė pasirodys pirmajame „Eurovizijos“ pusfinalyje, kuris vyks 2022 m. gegužės 10 dieną, devintuoju numeriu.
Dobrianka
Dobrianka  – miestas Rusijoje, Permės krašte, 61 km į šiaurę nuo Permės, Kamos tvenkinio rytiniame krante, prie Tiusės ir Dobriankos upių žiočių; rajono centras. Už 6 km yra Dobriankos geležinkelio stotis prie Permės–Kizelo linijos. Yra upių uostas, veikia keltų linijos. Veikia šiluminė jėgainė (Permės VRE), plėtojama naftos perdirbimo, medienos apdirbimo, baldų, statybinių medžiagų pramonė. Veikia muziejus su meno galerija, kultūros namai, kultūros centras.
Istorija
Gyvenvietė (kaip Domrianka) šaltiniuose minima nuo 1623 m. Joje XVIII–XIX a. plėtota metalurgijos (geležies, vario) pramonė. XX a. pr. Dobrianka buvo nemažas miestelis su teatru, svarbiu turgumi, kameriniu orkestru. XX a. vid. sudarius Kamos tvenkinį, dalis senosios gyvenvietės buvo užlieta. Miesto statusas suteiktas 1943 m.
Dokučajevskas
Dokučajevskas  – miestas rytų Ukrainoje, Donecko srityje, 24 km į pietus nuo Donecko. Faktiškai valdomas Donecko Liaudies Respublikos. Už 14 km yra Olenivkos geležinkelio stotis, netoliese praeina Donecko–Mariupolio plentas. Veikia didžiausias Europoje fliuso–dolomito kombinatas. Kasamas dolomitas bei fliuso skalūnai. Veikia kasybos muziejus.
Istorija
Gyvenvietė ėmė kurtis 1912 m., pradėjus dolomito kasybą. Iki 1954 m. tai buvo miesto tipo gyvenvietė, vadinta Jelenovskije Karjerais (Еленовские Карьеры). 1954 m. suteiktas miesto statusas ir Dokučajevsko pavadinimas (pagal rusų geologą, dirvotyrininką Vasilijų Dokučajevą.
2014 m. balandį miestą užėmė Donecko Liaudies Respublikos pajėgos.
Sviatoslavas Michailiukas
Sviatoslavas Jurijovičius Michailiukas (, g. ), dar žinomas kaip Svi Michailiukas  – Ukrainos krepšininkas, žaidžiantis NBA lygoje besivaržančioje Šarlotės „Hornets“ komandoje. Profesionalo karjerą pradėjo žaisdamas „BC Mavpy“ komandoje Ukrainos krepšinio lygoje.
Biografija
Gimė ir augo Čerkasų mieste, Ukrainoje. Motina biologijos mokytoja vidurinėje mokykloje, tėvas istorijos profesorius. Mokinosi Čerkasų gimnazijoje.
Karjera
Nuo 2012 m. iki 2014 m. žaidė Čerkasų "Mavpy" jaunimo sistemoje. 2012 m. spalio 19 d. debiutavo pagrindinėje komandoje
Los Andželo "Lakers" (2018-2019)
2018 m. birželio 21 d. NBA Naujokų biržoje Michailiuką pašaukė Los Andželo "Lakers" 47 šaukimu. Liepos 10 d. Michailiukas pasirašė 3 metų trukmės 4 600 000 dolerių vertės naujoko sutartį su Los Andželo "Lakers".
Detroito "Pistons" (2019-2021)
2019 m. vasario 6 d. Michailiukas buvo iškeistas į Detroito "Pistons"  komandą mainais už Reggie Bullock ir 2 rato ateities šaukimus. 2020-2021 m. sezone Detroite žaidė kartu su Deividu Sirvydžiu.
Oklahoma Sičio "Thunder" (2021)
2021 m. kovo 13 d. Michailiukas buvo iškeistas į Oklahoma sičio "Thunder" mainais už Harmidou Diallo ir 2027 metų 2 rato šaukimą.
Toronto "Raptors" (2021-2022)
2021 m. rugpjūčio 31 d. Michailiukas pasirašė 2 metų trukmės 3 600 000 dolerių vertės sutartį su Toronto "Raptors". 2022 m. rugpjūčio 29 d. buvo atleistas.
Niujorko "Knicks" (2022-2023)
2022 m. rugsėjo 18 d. Michailiukas pasirašė 1 metų trukmės sutartį su Niujorko "Knicks".
Šarlotės "Hornets" (2023- dabar)
2023 m. vasario 15 d. Michailiukas debiutavo Šarlotės "Hornets" komandoje. Rungtynėse prieš San Antonijo "Spurs" pelnė 12 taškų ir atkovojo 2 kamuolius. "Hornets" komanda laimėjo rezultatu 120-110.
Ukrainos jaunimo ir vyrų rinktinė
2014 m. Pateko į Ukrainos vyrų krepšinio rinktinę ir debiutavo 2014 Pasaulio vyrų krepšinio čempionate Ispanijoje.
2016 m. Michailiukas būdamas 19 metų, žaidė Ukrainos U-20 rinktinėje, Europos U-20 jaunimo čempionate Helsinkyje. Čempionate pelnydavo14,9 taško, atkovodavo po 5,6 kamuolio, atlikdavo 2,7 rezultatyvaus perdavimo, perimdavo po 2,1 kamuolio.
Italijos Eritrėja
Italijos Eritrėja  – Italijos kolonijinės imperijos kolonija Rytų Afrikoje. Apėmė dabartinę Eritrėją, egzistavo nuo 1880–1936 m. Vėliau, kaip atskira kolonija, įjungta į Italijos Rytų Afriką, kur išsilaikė iki 1947 m.
Raida
1869 m. italų kompanija nupirko Asabos įlanką iš vietos sultono ir siekė čia įsitvirtinti. 1882 m. uostas buvo perduotas Italijos karalystei. Apie 1885 m. Italija įsitvirtino ir dar viename strateginiame Etiopijos pajūrio uoste – Masavoje.
Pasinaudodami Etiopijoje vykstančiais neramumais mirus imperatoriui Johanesui IV, 1889 m. italų pajėgos įsiveržė į šiaurines Etiopijos teritorijas, istorinį Mereb Melašo regioną. Po metų jie čia oficialiai įkūrė koloniją, pavadintą Eritrėja (pagal istorinį Raudonosios jūros pavadinimą). Ši kolonija buvo pripažinta Etiopijos imperatoriaus Meneliko II. 1889 m. pasirašius Vučalės sutartį su Melenliku, galutinai susiformavo kolonijos teritorija, kuomet Italija perėmė ir daug kitų pakrantės teritorijų.
Kadangi Italijai tai buvo pirmoji jos kolonija, vyriausybė jai skyrė daug dėmesio, į šalį masiškai migravo italai, kurie apsigyveno didžiausiuose miestuose Asmaroje ir Masavoje. 1914–1936 m. italų skaičius Eritrėjoje išaugo nuo 4000 iki 100000. Be to, italai skatino vietos gyventojų atsivertimą į katalikybę, statė bažnyčias. Italija kolonijoje vykdė ir insfrastruktūros projektus. Buvo nutiestas keltuvas tarp Asmaros ir Masavos, Eritrėjos geležinkelis, pagerintos šalies higienos bei medicininio aptarnavimo sąlygos.
1936 m., Italijai nukariavus Etiopijos imperiją, Italijos Eritrėja buvo įjungta į Italijos Rytų Afriką.
Gubernatoriai
Italijos Eritrėją valdė gubernatoriai (iki 1896 m. – komendantai), pavaldūs Italijos karaliui:
2017 m. FIFA konfederacijų taurė
'''2017 m. FIFA konfederacijų taurė'''  – 10-osios FIFA konfederacijų taurės varžybos, vykusios 2017 m. birželio 17–liepos 2 dienomis keturiuose Rusijos miestuose – Maskvoje, Sankt Peterburge, Kazanėje ir Sočyje.
2016 m. lapkričio 26 d. Kazanėje vyko finalinio turnyro varžybų burtai.
Taurę laimėjo Vokietijos rinktinė, finalinėse rungtynėse 1–0 laimėjusi prieš Čilės rinktinę.
Dalyvaujančios komandos
Šios komandos dalyvaus varžybose.
Stadionai
2017 m. FIFA konfederacijų taurės varžybos bus surengtos 4 stadionuose Maskvoje, Sankt Peterburge, Kazanėje ir Sočyje.
Kalpokiškis (Rokiškis)
Kalpokiškis – buvęs viensėdis Rokiškio rajono savivaldybėje, 1 km į šiaurės vakarus nuo Zybolių.
Rita Vinciūnienė
Rita Klingaitė-Vinciūnienė (1944 m. sausio 1 d. Šalniuose, Vabalninko valsčius, Biržų apskritis – 2015 m. vasario 20 d. Kaune) – Lietuvos pedagogė, rašytoja prozininkė.
Kūryba
R. Vinciūnienė kūrė nuo 1970 m. Pirmuosius humoristinius ir publicistinius tekstus pradėjo publikuoti literatūrinėje ir pedagoginėje periodikoje, bendradarbiavo „Nemune“, „Biržiečių žodyje“, pedagoginiai straipsniai skelbti „Kauno dienoje“. Išleido devynias humoreskų, apsakymų, esė, miniatiūrų, impresijų knygas.
Prizreno lyga
Prizreno lyga, dar žinoma kaip Albanijos lyga – 1878–1881 m. veikusi albanų tautinio išsivadavimo organizacija, įkurta Prizrene, pradėjusi albanų nacionalizmo judėjimą.
Prizreno lyga buvo įkurta albanų klanų vadų, dvasininkų ir kitų įtakingų žmonių, kurie nesutiko su San Stefano taikos sąlyga perduoti dalį albanų gyvenamų žemių Serbijai, Juodkalnijai ir Bulgarijai. Kilus grėsmei, kad Epyras bus perduotas Graikijai, buvo suorganizuotos ginkluotosios pajėgos. Vėliau Prizreno lyga pareikalavo autonomijos, o 1881 m. sausio mėn. organizacijos vadovybė pasiskelbė laikinąja Albanijos vyriausybe. 1881 m. kovo mėn. Osmanų imperijos kariuomenė įveikė Albanijos ginkluotąsias pajėgas, vadovai buvo suimti.
Kalnaziedų piliakalnis
Kalnaziedų piliakalnis – piliakalnis Latvijoje, Žiemgaloje, Aizkrauklės savivaldybės teritorijoje, Aizkrauklės valsčius, 1 km į rytus nuo Aizkrauklės, prie Pliavinių hidroelektrinės marių įlankos. Pasiekiamas Aizkrauklės Muziejaus gatve.
Piliakalnis
Piliakalnis įrengtas Dauguvos dešiniajame krante, iš trijų pusių apsuptas gilių daubų. Aukštis 17 m. Aikštelė buvo stačiakampio suapvalintais kampais formos.
1963–1964 m. piliakalnį tyrė Vladislavas Urtanas, 1981–1982 m. Adolfas Stubavas, Natalija Jefimova. Manoma, kad piliakalnyje gyventa dar I tūkstantmetyje pr. m. e. Baltų bendruomenė jį naudojo kaip slėptuvę. Dėl dirvožemio cheminės sudėties archeologinių radinių rasta mažai. Saugomas valstybės, valstybinės reikšmės kultūros paminklas, VKPAI Nr. 107.
Disorgazmija
Disorgazmija – sutrikimas, pasireiškiantis skausmu, juntamu drauge su orgazmu. Disorgazmija gali pasireikšti ir vyrams, ir moterims.
Vyrų disorgazmijos atveju kartais šis terminas vartojamas kaip skausmingos ejakuliacijos sinonimas, tačiau skausmas, juntamas ejakuliacijos metu, tėra vyrų disorgazmijos potipis (skausmas gali būti juntamas ir patiriant orgazmą be ejakuliacijos). Teigiama, kad šis reiškinys menkai suprastas ir nepakankamai ištirtas. Disorgazmija gali būti chirurginės intervencijos (pvz., radikalios prostatektomijos) padarinys.
Štefan Banič
Štefanas Baničius (1870 m. lapkričio 23 d. Smolenicoje, Slovakijos respublikoje – 1941 m. sausio 2 d.) – slovakų išradėjas, kuris užpatentavo vieną iš pirmųjų parašiutų.
Štefano Baničiaus parašiuto modelis radikaliai skyrėsi nuo kitų modelių – jis priminė skėtį, kuris buvo pritvirtintas prie žmogaus kūno. Kai kuriuose šaltiniuose yra minimi sėkmingi šio parašiuto bandymai Vašingtone, šokant nuo 15-os aukštų pastato ir taip pat iš lėktuvo, 1914 m. Savo parašiuto patentą Baničius atidavė JAV armijai, tačiau nėra įrodymų, jog armija jį panaudojo.
Pors Grenland
Idrettsforeningen Pors arba IF Pors, o futbolo komanda vadinama Pors Grenland– Norvegijos futbolo klubas iš Pošgriūno.
Istorija
Klubo ištakos siekia 1905 m. gegužės 25 d.
1970 m. sezone rungtyniavo elito divizione, tačiau liko paskutinėje vietoje ir iškrito į žemesnį divizioną.
Pastaruoju metu žaidė trečiame divizione.
Janas Bobrovskis
Yan Bobrovskiy (g. 1989 m. rugsėjo 18 d.) – Rusijos futbolininkas, gynėjas.
Holivudo užsienio spaudos asociacija
thumb|Organizacijos logotipas
Janas Bobrovskis
Karjera
Nuo 2005–2009 m. žaidėjas rungtyniavo Sankt Peterburgo „Zenit“ jaunimo ir dublerių komandose.
Nuo 15 iki 19 metų žaidė Rusijos jaunimo rinktinėse, o 2006-aisiais su U-17 komanda laimėjo Europos čempionato auksą. 2010 m. sezone žaidė Vilniaus "Žalgirio" komandoje, tačiau sezonui pasibaigus kontraktas su juos pratęstas nebuvo. Pasirašė kontraktą su Rusijos regioninės lygos FC Akademiya Tolyatti klubu.
Holivudo užsienio spaudos asociacija
Holivudo užsienio spaudos asociacija  – užsienio žiniasklaidą apie JAV pramogų verslo įvykius informuojančių žurnalistų ir fotografų ne pelno organizacija. Holivudo užsienio spaudos asociacijai priklauso maždaug 105 nariai iš apytiksliai 55 šalių, bendrasis prenumeratorių skaičius – daugiau kaip 250 milijonų žmonių. Organizacija įkurta Los Andžele 1943 m. Asociacija žinomiausia dėl to, kad nuo 1944 m. kiekvieną sausį Los Andžele, Kalifornijoje rengia „Auksinio gaublio“ apdovanojimų ceremoniją, kurioje pagerbiami reikšmingi pasiekimai kino ir televizijos srityse.
Oleino rūgštis
Oleino rūgštis – nesočioji riebalų rūgštis, turinti vieną dvigubąjį ryšį. Cheminė formulė СН3(СН2)7СН=СН(СН2)7СООН. Oleino rūgštis įeina į glicerofosfolipidų (alkoholis–glicerolis), augalų ir gyvūnų triacilglicerolių sudėtį. Ši rūgštis – labiausiai paplitusi mononesočioji riebalų rūgštis gamtoje. Oleino rūgšties yra augaliniuose aliejuose (alyvuogių aliejuje – iki 81 proc., saulėgrąžų – iki 40 proc., arachiso aliejuje – iki 66 proc.) ir gyvūnų riebaluose (jautienos – apie 42 proc., kiaulienos – 37–44 proc., menkės – apie 30 proc.).
Gamtoje oleino rūgštis susidaro dehidrinant stearino rūgštį (aerobinis kelias gyvūnų organizme) arba ilginant nesočiųjų rūgščių grandinę (mikroorganizmuose anaerobinis kelias). Oleino rūgštis, esanti gyvūnų riebaluose, apsaugo juos nuo peroksidacijos. Oleino rūgšties druskos ir esteriai vadinami oleatais. Įrodyta, kad oleino rūgštis lėtina širdies ligų plitimą ir skatina antioksidantų gamybą. Pakeisdama sočiuosius riebalus, ji gali sumažinti bendrą cholesterolio kiekį ir didinti didelio tankio lipoproteinų (DTL) lygį, mažinant mažo tankio lipoproteinų (MTL), kiekį.
Paplūdimio rankinis
Paplūdimio rankinis – komandinė sporto šaka, rankinio atmaina. Žaidžiama komandose 4 prieš 4. Paplūdimio rankinio veiklą valdo Tarptautinė rankinio federacija.
Istorija
1990 m. Italijoje buvo sukurtas paplūdimio rankinio konceptas ir pirmosios taisyklės. Pirmasis Europos paplūdimio rankinio čempionatas vyko 2000 m. Italijoje.
2023 m. paplūdimio rankinis įtrauktas į Europos žaidynių programą.
Paplūdimio rankinis žaidžiamas paplūdimio smėlio aikštelėje, žaidžia dvi komandos po 4 žaidėjus (įskaitant vartininką). Kamuolio dydžiai yra tokie patys kaip ir rankinio, tačiau paplūdimio rankinio kamuolys yra guminis ir mažiau šoklus. Žaidimą sudaro 2 kėliniai po 10 minučių. Kadangi kamuolys prastai atšoka nuo smėlio, driblingo praktiškai nėra, žaidėjai dažnai daro perdavimus, žingsniavimo taisyklės yra tokios pačios kaip ir rankinio.
Paplūdimio rankinis Lietuvoje
Paplūdimio rankinio varžybas Lietuvoje organizuoja Lietuvos paplūdimio rankinio asociacija (LPRA), įkurta 2018 m. gruodžio mėn. Asociacijai vadovauja Klaidas Janeika. LPRA organizuoja turnyrus įvairiuose Lietuvos miestuose, rengia šalies rinktines. Lietuvos rinktinė dalyvaus 2023 m. Europos žaidynėse.
Vinčis
Vinčis – miestas Italijoje netoli Florencijos, Toskanos regione. Šis miestas žinomas tuo, jog čia gimė žymus renesanso genijus Leonardo da Vinčis.
Aplink miestą plyti Toskanos kalnai. Pačiame mieste populiariausia auginti vynuoges ir alyvmedžius, kaip ir tais laikais, kai gyveno L. da Vinčis.
Da Vinčis gimė 1452 m. balandžio 15 d. apie 3 km nuo miesto centro. Tėvai jam davė Leonardo di ser Piero da Vinci vardą, kuris, išvertus iš italų kalbos, reikštų Leonardas, Piero sūnus, iš Vinčio.
thumb|left|200px|[[Leonardo da Vinci|L. da Vinčio gimimo vieta]]
Vinčio miestas partneris yra JAV Pensilvanijos valstijos Alentauno miestas.
FC Ljubljana
Liublianos FC – Slovėnijos futbolo klubas iš Liublianos.
Istorija
2005 m. įkurtas FC Ljubljana.
2011 m. paskelbta apie klubo bankrotą.
Patrakinė
Patrakinė – buvęs kaimas Kalvarijos savivaldybėje, 1 km į rytus nuo Sūsninkų.
Myanmar National Airlines
Myanmar National Airlines (MY မြန်မာအမျိုးသား လေကြောင်းလိုင်း) – pagrindinės Mianmaro oro linijos pilnai priklausančios šalies vyriausybei. Oro linijos vykdo pagrindinius regioninius skrydžius. Pagrindinė šalies būstinė yra Rangūno tarptautiniame oro uoste.
Oro linijos buvo įkurtos šalies vyriausybės iš karto po Mianmaro nepriklausomybės 1948 m. rugsėjo 15 d. Iš pradžių kompanija vykdė tik vietinius skrydžius, o tarptautiniai pradėti 1950 m.
2015 m. bendrovė valdė 12 orlaivių (dar 19 buvo užsakyti).
Naukaimis
Naukaimiu vadinami kaimai:
Širdis (reikšmės)
miniatiūra|250px|right|Širdies formos dekoracija ([[Stokholmas)]]
Širdis – kelias reikšmes turintis žodis. Jis gali reikšti:
Dimensija
thumb|350px|Skirtingų dimensijų pavyzdžiai: [[kvadratas, kubas ir teseraktas. Dvimatis kvadratas sudarytas iš vienmačių tiesių, trimatis kubas sudarytas iš dvimačių plokštumų, keturmatis teseraktas sudarytas iš trimačių sferų. Dvimatei plokštumai reikalingas paviršius (pvz., ekranas), tuo tarpu trimačiui kubui ir keturmačiui teseraktui pavaizduoti reikalinga projekcija.]] Dimensija – fizikoje ir matematikoje naudojamas terminas, kuriuo nusakomas tam tikras su geometrine figūra susijęs sveikasis skaičius, dimensijos topologinis invariantas. Nurodo minimalų koordinačių skaičių, reikalingą bet kuriam joje esančio taško padėčiai apibūdinti. Tokiu atveju tiesė dimensija yra lygi 1, plokštumos – 2. Paprasčiausios n dimensijų figūros yra n‑matės daugdaros. Vektorinės erdvės X dimensija vadinamas tos erdvės bazės vektorių skaičius ir žymimas dim X.
Radiškė (Kalvarija)
Radiškė – buvęs kaimas Kalvarijos savivaldybėje, 2 km nuo Sangrūdos, netoli Senosios Radiškės ir Naujosios Radiškės.
Varnališkiai
Varnališkiai – buvęs kaimas Kalvarijos savivaldybėje, 5 km į vakarus nuo Liudvinavo.
IFEX Margiris
„Margirio“ futbolo mokykla arba „Margirio“ futbolo klubas arba trumpai Vilniaus „Margiris“ bei IFEX „Margiris“– Lietuvos futbolo komanda iš Vilniaus.
Šio klubo rėmėjas yra IFEX Technologies kompanija. Dėl rėmimo sutarčių klubas naudoja žymenį IFEX. Nuo 2017 m. žinomi kaip IFEX „Margiris“.
Istorija
Klubo pirmtakas, FK Peruno Vilnius, tarp 2009 ir 2012 m. dalyvaudavo Sekmadienio futbolo lygos čempionatuose.
Nuo 2017 m. žinomi dabartiniu pavadinimu IFEX „Margiris“. Įmonė įregistruota 2018 m.
2020 m. žaidė Lyga 7x7. Iš 15 dalyvių liko 12 vietoje.
Nuo 2020 m. subūrė bendrą komandą su A komanda, ir žaidė III lygoje „A Komanda–IFEX Margiris“ pavadinimu.
2021 m. prie IFEX „Margirio“ prisijungė ilgametis Lietuvos nacionalinės rinktinės žaidėjas Tomas Mikuckis, kuris tapo treneriu.
Sudėtis
Atnaujinta:
1. Andrius Juzkiv 2. Tomas Statkevičius 3. Tomas Mikuckis 4. Darius Miceika 5. Laurynas Juknys 6. Gediminas Paberžis 7. Rokas Janilionis 8. Ruslan Kliukoit 9. Aivydas Ruškys 10. Arminas Vaskela 11. Povilas Malinauskas 12. Tomas Mickevičius 13. Jevgenij Moroz 14. Artūras Samusevas 15. Vilmantas Bingelis 16. Marius Aukštolis 17. Armandas Fedorovičius 18. Svajūnas Savickas 19. Algirdas Radauskas 20. Artūras Sukristovas 21. Dominik Stankevič 22. Edvinas Ščiupokas 23. Kasparas Naskauskas 24. Rokas Simanavičius 25. Žygimantas Juknys 26. Nikita Tichonov
Ethiopian Airlines
Ethiopian Airlines  – pagrindinės Etiopijos oro linijos pilnai priklausančios šalies vyriausybei.
2014 m. kompanija aptarnavo 6 milijonus keleivių.
2015 m. sausį Ethiopian Airlines turėjo 74 lėktuvus, iš kurių 10 aptarnavo krovinių skrydžius. Didžiausią dalį keleivinių lėktuvų (13) sudaro Boeing 787-8 orlaiviai. 2015 m. bendrovė aptarnavo 83 tarptautinius ir 20 regioninių maršrutų.
FK Pozityvūs
FK „Pozityvūs“ – Lietuvos futbolo klubas iš Veiverių.
Istorija
2019/20 m. sezone žaidė Lietuvos futbolo mėgėjų lygoje. 2020 m. vasario 29 d. rungtynėse prieš FC Standartas pasiekė įspūdingą pergalę rezultatu 10:3.
2020 m. klubas įregistruotas įmonių registre.
Klubas debiutavo LFF III lygoje 2021 m. Kauno-Marijampolės zonoje ekipa liko ketvirtoje vietoje.
2022 m. buvo trečioje vietoje.
Sudėtis
Sudėtis
FK Mjølner
Narviko „Mjølner“ arba Fotballklubben Mjølner, o trumpai vadinama FK Mjølner– Norvegijos futbolo klubas iš Narviko.
Istorija
Klubo ištakos siekia 1932 m.
Kitados žaidį elito divizione, tačiau 1972 m. sezone liko paskutinėje vietoje (dvylikti) ir iškrito į žemesnį divizioną.
Pastaruoju metu žaidė trečiame divizione.
TIL terapija
TIL terapija - viena iš adoptyviosios ląstelių terapijos atmainų, kuri remiasi iš paciento navikinio audinio išskirtų baltųjų kraujo ląstelių (limfocitų) manipuliacijomis ex vivo. Vykdoma autologinė ląstelių transplantacija: iš paciento naviko išskirti limfocitai pagausinami, aktyvuojami ir sugrąžinami sergančiajam - sukuriamas individualus preparatas kiekvienam pacientui. Tokios priešvėžinės terapijos tikslas yra sunaikinti vėžinį audinį ar naviką pasitelkiant paties paciento imuninę sistemą.
TIL (angl. Tumor infiltrating lymphocytes) – vienbranduolės navikinį audinį infiltruojančios baltosios kraujo ląstelės, kurių didžiąją dalį sudaro pagalbiniai ir citotoksiniai T limfocitai. Tokie limfocitai dažniausiai randami solidinių (kietųjų, aiškias ribas turinčių) navikų mikroaplinkoje. Parodyta, kad didelis TIL kiekis naviko mikroaplinkoje yra siejamas su stipresniu paciento imuniniu atsaku į supiktybėjusias ląsteles, į paskirtą gydymą, o tam tikrais atvejais net ilgesne ligos remisija. Manoma, kad tokių ląstelių ir jų savybių, paviršiaus žymenų ištyrimas leidžia prognozuoti ligos eigą.
TIL terapija yra dažniausiai skiriama paskutinių stadijų metastazinės melanomos pacientams. Parodyta, kad TIL terapija pasirodo veiksminga daugiau nei 50 proc. metastazinės melanomos pacientų. Tačiau dėl šalutinių poveikių, klinikinių tyrimų stokos tokios imunoterapijos taikymas kitų vėžio formų gydymui nėra dažnas.
Priešvėžinė imunoterapija
Priešvėžinę imunoterapiją galima skirti į dvi šakas: aktyviąją ir pasyviąją. Aktyviosios priešvėžinės imunoterapijos veikimas remiasi paciento imuninio atsako stimuliavimu imunogenu prieš piktybines vėžines ląsteles. Tuo metu pasyviosios priešvėžinės imunoterapijos principas remiasi paciento imunizacija iš anksto paruoštais pakitusių ląstelių naikinimui antikūnais arba ląstelėmis.
Adoptyvioji ląstelių terapija
Adoptyvioji ląstelių terapija (angl. Adoptive cell transfer) – viena iš pasyviosios imunoterapijos rūšių, kuomet pasitelkiamos priešnavikiniu aktyvumu pasižyminčios imuninės ląstelės. Jos gali būti išgaunamos iš kraujo, limfmazgių ar paties navikinio audinio. Po to ląstelėmis yra manipuliuojama ex vivo: jos padauginamos, įvairiais metodais sustiprinamos jų priešnavikinės savybės (vykdoma ląstelių aktyvacija) ir tokios pakeistos ląstelės yra grąžinamos naviką turinčiam pacientui. Taigi, vykdoma imuninių ląstelių autologinė transplantacija. Pirma tokia efektyvi ACT buvo pritaikyta kaulų čiulpų persodinimui onkohematologinėmis ligomis sergantiems pacientams.
Naudojamos ląstelės
Eksperimentiškai įvertinta, kad T limfocitai ir NK (angl. Natural killer) ląstelės yra tinkamiausios ACT.
NK ląstelės naudojamos ACT todėl, kad greitai reaguoja į virusais infekuotas, piktybiškai pakitusias ląsteles ir geba jas lizuoti. αβT – gausiausia ir geriausiai ištirta T kraujo ląstelių populiacija ACT taikymui. ACT pasitelkiami tiek efektoriniai (CD8+), tiek pagalbiniai (CD4+) T limfocitai. Ne tokios gausios limfocitų populiacijos, kaip NK, γδT ląstelės yra dauginamos ir pasitelkiamos pakitusių ląstelių naikinime.
TIL
TIL terapijos vystymui kelią atvėrė ankstyvieji tyrimai su kitomis imuninėmis ląstelėmis, naudojamomis ACT. TIL – vienbranduolės navikinį audinį infiltruojančios baltosios kraujo ląstelės (T, B limfocitai, NK ląstelės). TIL yra skirstomi pagal lokalizaciją, jie gali būti aptinkami auglio jungiamajame audinyje (stromos TIL) arba pačiame navike (intraepiteliniai TIL). Paprastai TIL buvimas tarp navikinių ląstelių yra interpretuojamas kaip sergančiojo imuninės sistemos atsakas į besiformuojantį darinį, tad TIL koncentracija gali pasitarnauti prognozuojant ligos eigą bei gydymo efektyvumą. Aptinkamas didelis TIL kiekis yra siejamas su aktyviu, tačiau nepakankamu atsaku į navikines ląsteles. Pasitelkus pagrindinius ACT principus TIL terapijai ląstelės yra pagausinamos, aktyvuojamos ir pritaikomos priešvėžinėje terapijoje.
TIL terapijos istorija
Nuo pirmųjų priešvėžinės TIL terapijos tyrimų praėjo daugiau nei 30 metų. Pirmą kartą TIL panaudojimas vėžio imunoterapijoje buvo pademonstruotas su eksperimentinėmis pelėmis. Parodyta, kad donoro TIL turėjo įtakos recipiento naviko regresijai. Aštuntajame 20 a. dešimtmetyje komerciškai pradėtas gaminti IL-2 (angl. interleukin 2), kuris leido pradėti dauginti TIL in vitro. Devintajame 20 a. dešimtmetyje Nacionaliniame vėžio institute, JAV (angl. National cancer institute) TIL pradėti naudoti kaip specifiškų vėžinėms ląstelėms limfocitų šaltinis, tuo pačiu jas pradėta dauginti ex vivo. Pirmą kartą TIL terapijos klinikiniai tyrimai su žmonėmis buvo atlikti 1988 m. Šie tyrimai buvo atlikti su 20 metastazine melanoma sergančių pacientų. Buvo parodyta, kad 55 proc. pacientų TIL terapija veikė (pagal RECIST (angl. Response Evaluation Criteria in Solid Tumors) kriterijų). Nors vėlesni tyrimai TIL terapijos efektyvumą įvertino 34 proc., pirmieji tyrimai padarė didžiulę įtaką šio metodo tobulinimui. Dabar TIL terapija yra dažniausiai gydomi pacientai su pažengusia III/IV stadijos mestastazine melanoma (MM). Nors parodyta, kad MM gydymo TIL efektyvumas siekia 50-70 proc., tačiau tokios terapijos taikymas prieš kitus vėžinius susirgimus tokiais aukštais rodikliais nepasižymi.
TIL terapijos metodo apžvalga
alt=Pagrindiniai TIL terapijos etapai: ląstelių išskyrimas, padauginimas ex vivo, sugrąžinimas.|miniatiūra|Pagrindiniai TIL terapijos etapai: ląstelių išskyrimas, padauginimas ex vivo, sugrąžinimas.  |365x365px TIL terapijos metu vykdomas ląstelių padauginimas ir aktyvavimas ex vivo leidžia apeiti natūralų imuninį atsaką, kuriam nėra būdingas greitas ir gausus vėžinių antigenų atpažinimą vykdančių T limfocitų pasidauginimas.
Ląstelių pagausinimas ir paruošimas
Ląstelių padauginimas vykdomas pagal REP (angl. Rapid expansion protocol) protokolą 2 etapais. Pirmajame etape (arba pre-REP fazėje) per 2-3 sav. gaunama 40-50 mln. ląstelių. Jų dalinimosi paskatinimui į kultūrą yra dedamas IL-2. Dalį pre-REP fazėje užaugintų ląstelių galima išsaugoti pasitelkiant krioprezervaciją – ilgalaikį užšaldymą, todėl esant būtinybei terapiją galima pakartoti. Prieš pereinant į sekantį TIL padauginimo etapą, galima įvertinti ląstelių specifiškumą ir aktyvumą – TIL inkubuojamos pernakt kartu su vėžinėmis ląstelėmis ir stebima IFN-γ sekrecija. Antrajame TIL padauginimo etape (REP fazėje) TIL 1-2 sav. auginami kartu su IL-2, monokloniniu anti-CD3 antikūnu ir sveiko donoro alogeninėmis PBMC (angl. Peripheral blood mononuclear cells) apšvitintamomis mitybinėmis ląstelėmis. Anti-CD3 monokloniniai antikūnai atpažįsta TIL CD3 diferenciacijos žymenį ir stimuliuoja T ląstelių aktyvaciją. REP ląstelių dauginimo etape ląstelių kiekis pagausinamas 1000-3000 kartų. Per 4-6 ląstelių auginimo savaites gaunami jauni terapiniai TIL. Taip pagaminamas individualus imunoterapijai skirtas polikloninių T ląstelių preparatas, sudarytas iš skirtingų subpopuliacijų navikui specifinių TIL.alt=Tradicinių ir jaunų TIL auginimas. Navikinių ląstelių kultūra išsėjama 24 šulinėlių mikroplokštelėje. Prieš REP tradicinėms ląstelėms taikoma atranka, dauginamos tik atrinktos ląstelės. Jaunų TIL mikrokultūros į REP fazę perkeliamos be atrankos|miniatiūra|Tradicinių ir jaunų TIL auginimas. |365x365px
Chemoterapija
Savaitė prieš TIL ląstelių sugrąžinimą pacientui yra skiriamas intensyvus nemieloabliacinės chemoterapijos kursas (ciklofosfamidu ir fludarabinu). Chemoterapijos metu susilpninama paciento imuninė sistema taip sumažinant limfocitų kiekį organizme. Be to tokia chemoterapija atliekama ir dėl to, kad TIL negalėtų konkuruoti su natyviais organizmo limfocitais dėl citokinų ar IL-2. Taigi tokia chemoterapija yra skirta TIL terapijos poveikio sustiprinimui.
Aktyvuotų TIL sugrąžinimas
Po ląstelių aktyvavimo ir pagausinimo ir chemoterapijos kurso seka TIL sugrąžinimas sergančiajam. TIL ląstelių aktyvacija, proliferacija ir citolitinio poveikio sustiprinimas organizme yra palaikomas IL-2 terapija. Terapija laikoma efektyvia, jeigu TIL numigruoja į metastazių židinius, atpažįsta didelę įvairovę audinių suderinamumo komplekso molekulių - MHC (angl. Major histocompatibility complex) pateikiamų vėžinių antigenų ir pradeda navikinių ląstelių naikinimą.
TIL kultivavimas bioreaktoriuose
alt=TIL kultivavimo metodai. Nedidelis ląstelių kiekis dauginamas standartinėje audinių kultūroms auginti pritaikytoje kolboje. Bioreaktoriai taikomi didelei ląstelių išeigai išgauti.|miniatiūra|TIL kultivavimo metodai.|kairėje|373x373px Klinikiniams tyrimams ląstelės dažniausiai auginamos nemaišomose (státinėse) audinių kultūrų auginimui pritaikytose kolbose (nedideliam tūriui) arba maišuose (dideliems tūriams) periodiškai pamaitinant. Taip auginti ląsteles yra brangu ir neefektyvu – sunku gauti optimalų ląstelių kiekį net ir dideliame tūryje, sunku reguliuoti ir sekti auginimo sąlygas. TIL auginimo optimizavimui yra pradėti naudoti WAWE ir GRex (angl. Gas-permeable Rapid Expansion Flask) bioreaktoriai.
WAWE bioreaktorius
WAWE – bañginio tipo bioreaktorius, kuris plačiai taikomas ir kitose terapijose naudojamų ląstelių padauginimui (pvz. antikūnų). Ląstelių auginimas vyksta steriliame maiše. Platformos judėjimas pagerina ląstelių aprūpinimą deguonimi. Taip pat nuolatos tiekiant šviežią mitybinę terpę ląstelės užauginamos iki didelio tankio. Parodyta, kad ląstelių auginimas WAWE bioreaktoriuje paspartėja iki 5000 kartų .Tokiame bioreaktoriuje pagausintos TIL buvo pripažintos kaip saugios ir tinkamos terapiniam panaudojimui.
GRex bioreaktorius
GRex – kolbos tipo bioreaktorius, kuriame TIL ląstelės auginamos ant aeruojamos silikoninės membranos esančios kolbos apačioje. Dėl geros aeracijos, TIL gali užaugti iki didesnio tankio. Auginant TIL GRex bioreaktoriuje sunaudojama mažiau mitybinės terpės lyginant su ląstelių auginimu WAWE ar nemaišomame (státiniame) maiše.
TIL terapijai būdingi šalutiniai poveikiai ir trūkumai
TIL terapijos metu patiriami šalutiniai poveikiai yra siejami su IL-2 kursu po aktyvuotų ląstelių sugrąžinimo pacientui. Vienas iš dažniausiai pasireiškiančių šalutinių poveikių yra kapiliarų pralaidumo sindromas. Tokiu būdu gali atsirasti patinimų, nukristi kraujospūdis, padidėti kūno masė. Didelis kraujo plazmos praradimas gali sukelti sepsį. Nenutraukus IL-2 terapijos po pirmųjų kapiliarų pralaidumo sindromo simptomų, padidėja edemos plaučiuose atsiradimo rizika.
Parodyta, kad pati autologinė TIL transplancija nesukelia labai stiprių ar gyvybei pavojingų šalutinių poveikių. Tai buvo ištirta su 180 pacientų, kuriems buvo atliktas 381 TIL perkėlimas. Pastebėta, kad pacientams dažniausiai pasireiškė šleikštulys ir vėmimas. Buvo padaryta išvada, kad šie šalutiniai poveikiai atsirado dėl DMSO (angl. Dimethyl sulfoxide), kuris yra naudojamas kaip terpė apsauganti ląsteles nuo šalčio. Prieš taikant pasyviąją imunoterapiją reikėtų atsižvelgti į tai, kad sukeltas priešnavikinis atsakas yra greitas, tačiau nėra ilgalaikis, vėžinės ląstelės linkusios mutuoti, įgyti atsparumą.
Kalush
Kalush – Ukrainos grupė, susibūrusi 2019 m. Kijeve. Iš pradžių grupę sudarė trys nariai – Olehas Psiukas, Ihoris Didenčiukas ir Vladas Kuročka (KylymMen).
‎‎‎2021 m. buvo paskelbta apie gretutinį projektą Kalush Orchestra, prie grupės tada prisijungė Timofejus Muzyčiukas, Vitalijus Dužykas, Džonis Dyvnas, Saša Tabas. Būtent su šiuo projektu ir daina „Stefania“ atstovavo Ukrainai 2022 m. „Eurovizijos“ dainų konkurse‎‎.‎‎
„Eurovizijos“ dainų konkursas
‎‎2022 m. vasario 12 d. grupė su daina „Stefania“ užėmė antrąją vietą „Vidbir 2022“ finale, tačiau po kilusio skandalo ir pirmą vietą užėmusios Alinos Paš pasitraukimo iš Eurovizijos, grupei buvo suteikta galimybė atstovauti šaliai ‎‎2022 m. „Eurovizijos“ dainų konkurse.
Grupė pasirodė pirmajame „Eurovizijos“ pusfinalyje, kuris vyko 2022 m. gegužės 10 dieną, šeštuoju numeriu.
2022 m. gegužės 14 d., surinkę 631 tašką, laimėjo Eurovizijos dainų konkursą.
Gvidas Gineitis
Gvidas Gineitis (g. 2004 m. balandžio 15 d.) – Lietuvos futbolininkas, saugas. Kitados atstovavo Lietuvos jaunimo rinktinėms, o 2022 m. debiutavo nacionalinėje ekipoje.
Klubinė karjera
Mažeikiuose gimęs futbolininkas pradėjo žaisti futbolą gimtinėje, o 2016 m. vasarą persikėlė į Kauną ir atstovavo NFA jaunimo ekipoms.
NFA ekipoje
Jaunystėje priklausė FK NFA, 2018 m. rugsėjo 22 d. debiutavo Pirmoje lygoje. Žalgiris B šiose rungtynėse rezultatu 2:1 nugalėjo NFA ekipą. Gvidas Gineitis pasirodė po keitimo rungtynių pabaigoje. 2018 m. sužaidė dvejas rungtynes Pirmoje lygoje.
„Atmosferos“ klubas
2019 m. pradžioje perėjo į FK Atmosfera, kovo 25 d. debiutavo Pirmoje lygoje atstovaudamas mažeikiškiams. FK Jonava sutriuškino mažeikiškius rezultatu 3:0. Gineitis pasirodė po keitimo pačioje rungtynių pabaigoje. 2019 m. balandžio 24 d. pelnė įvartį LFF taurės turnyro rungtynėse prieš FK Kėdainiai, kurios baigėsi lygiosiomis 3:3, o baudinių serijoje tikslesni buvo kėdainiškiai. 2022 m. gegužės 12 d. pasižymėjo įvarčiu ir Pirmoje lygoje. Namuose rungtyniavusi Atmosfera nusileido Žalgiris B rezultatu 1:2.
SPAL klubas
2020 m. vasarą persikėlė į Italiją. Priklausė SPAL, rungtyniavo šio klubo jaunimo ekipose.
„Torino“ klubas
2022 m. birželio mėn. perėjo į FC Torino. Pasirašyta penkerių metų sutartis.
2023 m. pradžioje imtas registruoti Serie A rungtynėms, o debiutavo 2023 m. vasario 10 d. rungtynėse prieš AC Milan. Šiose rungtynėse pasirodė startinėje sudėtyje, užsidirbo geltoną kortelę ir buvo pakeistas po pirmojo kėlinio.
2023 m. kovo 2 d. tapo žinoma, kad klubas pratęsė sutartį iki 2026 m. vasaros ir pagerino finansines sutarties sąlygas.
2023 m. balandžio 8 d. sužaidė rungtynes prieš AS Roma. Tai buvo pirmasis kartas, kai pradėjęs rungtynes startinėje sudėtyje žaidė iki finalinio švilpuko.
Statistika
Spalvų reikšmės:
Rinktinės
2022 m. lapkričio 16 d. debiutavo Lietuvos nacionalinėje riktinėje rungtynėse prieš Islandiją. Rezultatas buvo lygus (0-0), o baudinių serijoje tikslesni buvo islandai.
Vilius Židonis
Vilius Židonis (g. 1933 m. balandžio 26 d. Meškalaukio k., dab. Pasvalio raj. – 2018 m. vasario 25 d.) – tremtinys, profesorius, technikos mokslų habilituotas daktaras, išradėjas, buvęs Lietuvos Respublikos materialinių išteklių ministras (1991–1992). Taikomųjų mokslų akademijos įkūrėjas.
Biografija
1948 m. su motina ir keturiais jaunesniais broliais buvo ištremtas į Sibirą (Buriatiją Užbaikalėje). 1955–1956 m. mokėsi Verchne-Talcų vidurinėje mokykloje (Zaigrajevo raj., Buriatija). 1948–1955 m. dirbo Buriatijos miškų pramonės ūkyje.
1955 m. įstojo į Tomsko geležinkelio inžinierių institutą. 1956–1960 m. studijavo Kauno politechnikos institute.
1960–1966 m. – Kauno automatizavimo priemonių gamyklos inžinierius technologas, konstruktorius, gamybos skyriaus viršininkas, Marijampolės maisto pramonės automatų Specialaus konstravimo biuro vyriausiasis inžinierius, 1962–1991 m. – KPI (KTU) dėstytojas, docentas, Automatų tyrimo ir konstravimo laboratorijos įkūrėjas ir vadovas, profesorius, nuo 1976 m. buvo KPI Klaipėdos fakulteto mechaninių disciplinų katedros vedėjas, Mokslinės techninės kūrybos instituto „Studija“ įkūrėjas ir vadovas.
Parengė 21 mokslų daktarą (tarp kurių šiandien 5 habilituoti daktarai, profesoriai), 70 išradėjų (pats yra 150 išradimų autorius), sukūrė fasavimo automatų konstravimo teorinius pagrindus, parašė apie 140 mokslo ir mokslo populiarinimo straipsnių, yra išleidęs 2 mokslines knygas (dar dviejų – bendraautoris). 1982 m. jam paskirta Valstybinė premija.
Libano himnas
Istorija
1920 m. įkurta Prancūzijos mandatinė teritorija – Didysis Libanas. Himnas patvirtintas 1927 m. liepos 17 d. Himnas buvo renkamas atvirame nacionaliniame konkurse.
Žodžiai
Himno pavadinimas – „Visi mes, už mūsų šalį“. Muzikos autorius Vadichas Sabra, žodžių autorius Rašidas Nachlė.
HESA Shahed-136
__BETURIN__
Sunkioji atletika olimpinėse žaidynėse
Sunkioji atletika olimpinėse žaidynėse yra viena seniausių sporto šakų vasaros olimpinėse žaidynėse, kuri buvo įtrauktą į olimpinę programą pirmosiose 1896 m. vasaros olimpinėse žaidynėse.
Os Turn Fotball
Os Turn Fotball arba Os Turnforening, o trumpai vadinama Os– Norvegijos futbolo klubas iš Uso.
Žalioji (Kalvarija)
Žalioji – buvęs kaimas Kalvarijos savivaldybėje, 3 km į pietus nuo Salaperaugio, prie sienos su Lenkija. Kaimą mena Žaliosios piliakalnis.
Os Turn Fotball
Istorija
Kitados žaidė elito divizione, tačiau 1975 m. sezone liko paskutinėje vietoje (dvylikti) ir iškrito į žemesnį divizioną.
Usas
Usas (Os) – miestelis ir savivaldybė pietvakarių Norvegijoje, Hordalando regione, prie Sognės fjordo. Savivaldybės centras. Išvystyta medienos, maisto pramonė.
NK Jesenice
Jesenicių NK – Slovėnijos futbolo klubas iš Jesenicių.
Kiklados
Kiklados  – Graikijos salų grupė Egėjo jūroje. Tai viena iš salų grupių, sudarančių Egėjo archipelagą. Pavadinimas reiškia, kad jos yra aplink (κυκλάς) šventą Delo salą.
NK Jesenice
Istorija
Klubo ištakos siekia 1912 m.
Kiklados
thumb|left|235px|[[Oja Santorino saloje]] thumb|left|235px|Marmuro skaldykla Nakse thumb|left|235px|Paro, Antiparo ir Despotiko salos
NK Jesenice
Istorija
1953 m. susijungė NK Gregorčič ir NK Bratstvo. Radosi NK Jesenice.
Širdis (miestas)
Širdis  – miestas vakarų Indijoje, Maharaštros valstijos šiaurėje, 83 km į šiaurę nuo Ahmadnagaro, 296 km į šiaurės rytus nuo Mumbajaus. Geras susisiekimas autobusais su valstijos miestais (Ahmadnagaras, Mumbajus, Puna, Thanė, Našikas, Aklujas, Dulė), yra geležinkelis (Čenajus, Mumbajus, Visakhapatnamas, Maisoras), oro uostas (pastatytas 2017 m.). Turi 36 tūkst. gyventojų (2011), iš kurių raštingi 70%.
NK Jesenice
Istorija
Pastaruoju metu žaidė regioninėse lygose.
Kiklados
Kikladų salų grupę sudaro apie 220 salų, iš kurių didžiausios yra Amorgas, Anafė, Andras, Antiparas, Delas, Eschatė, Ijas, Kėja, Kimolas, Kytnas, Melas, Mykonas, Naksas, Paras, Folegandras, Serifas, Sifnas, Sikinas, Syras, Tenas ir Tera arba Santorinas. Kiklados yra nugrimzdusių kalnų viršūnės, tik Santorinas ir Milas yra vulkaninės kilmės. Klimatas yra sausas ir švelnus, išskyrus Nakso salą, žemė nederlinga. Salos kalnuotos, aukštis iki 1008 m (Nakso saloje).
Širdis (miestas)
Populiaraus XIX a. pabaigos šventojo Sai Babos gimtinė, dar vadinama Sai kraštu. miniatiūra|150px|left|Iš Širdžio kilęs [[guru Sai Baba]]
Kiklados
Pagrindinis salų miestas ir sostinė yra Ermupolio miestas Syro saloje, kuriame gyvena 13 400 gyventojų. Daugumą mažųjų salų yra negyvenamos. Kikladų salynas sudaro Kikladų nomą Pietų Egėjo periferijoje.
Visoje salų grupėje gyvena 119 549 gyventojai. Regione auginamos vynuogės, vaisiai, kviečiai, gaminamas alyvuogių aliejus ir tabakas. Skaldomas marmuras. Plėtojamas turizmas.
Širdis (miestas)
Sai Baba
Širdžio miestas išaugęs aplink Sai Babos šventyklą, vieną turtingiausių visoje Indijoje. Miestas gausiai lankomas piligrimų, čia traukiančių pagerbti vienodai hinduistų ir musulmonų garbinamą šventąjį Sai Babą. Guru Sai Baba gyveno Širdyje iki savo Samadhi 1918 m. Dabar šį rajoninį miestą kasmet aplanko milijonai jo sekėjų iš viso pasaulio. Daugiausiai jų suvažiuoja rugsėjo–lapkričio mėn., kuomet vyksta dauguma hinduistų švenčių. Sai Babos mirties metinės minimos spalį, tikslesnė data priklauso nuo indų kalendoriaus.
Etimologija
Pagal indologą Vishwanath Khaire, pavadinimas Shirdi kilęs iš tamilų Seeradi = Seer + Adi ( = சீர் + அடி; Devan. सीर् + अडि = सीरडि). Tamilų kalboje šis vardas reiškia „gerovės papėdė“.
Kiklados
Čia atsirado graikų išvesta kačių rūšis, vadinama Egėjo kate.
Istorija
Žmonės Kikladų salyne apsigyveno neolite (apie 6 tūkstm. pr. m. e.). Bronzos amžiuje čia buvo paplitusi savita Kikladų kultūra. Apie 2 tūkstm. pr. m. e. šiaurinėse salose apsigyveno jonėnai, Delo sala pamažu tapo senovės Graikijos religijos centru. Apie 900 m. pr. m. e. Kikladų pietines salas užėmė iš Peloponeso atsikėlę dorėnai. V a. pr. m. e. Kikladų salų poliai priklausė Delo sąjungai, IV a. pr. m. e. – Atėnų antrajai jūrų sąjungai. 133 m. pr. m. e. salyną užėmė romėnai.
Grėjaus ežeras
Grėjaus ežeras – ežeras pietinėje Čilėje, Magelano ir Čilės Antarktidos regione, Tores del Painės nacionaliniame parke. Šiame ežere galima išvysti įspūdingų dangaus žydrumo ledo luitų, atskilusių nuo ledyno ir plūduriuojančių ežero vandenyje.
Kretingos (Udralių) akmuo su dubeniu
Kretingos (Udralių) akmuo su plokščiadugniu dubeniu – mitologinis akmuo Kretingoje, Pušyno gatvėje.
Apibūdinimas
Dubenėtas akmuo rusvas, vidutinio grūdėtumo ir kietumo, netaisyklingo apskritimo formos, apie 1,22 m skersmens, 76–80 cm aukščio. Šonų viršutinė, 43–53 cm aukščio dalis grubiai aptašyta.
Viršutinė plokštuma suapvalinta, aplyginta, 96–108 cm skersmens, link kraštų žemėja. Jos viduryje iškaltas apie 39 cm skersmens, 3–7 cm gylio plokščiadugnis dubuo nuožulniomis sienelėmis, kurio skersmuo ties dugnu – 36 cm.
Istorija
Seniau akmuo gulėjo 300 m į vakarus nuo kelio Skuodas–Plungė, Pasirvydžio miškelyje, Udralių ankstyvųjų žemdirbystės laukų vakariniame pakraštyje, šalia užakusio vandens telkinio, vadinamo Sirvydo pelke, smėlingos kalvelės rytiniame šlaite, pusiau įsmigęs į žemę, paverstas ant šono, dubeniu atsuktas į pietus.
Pasak padavimų, šioje kalvelėje senais laikais stovėjusi bažnyčia. 1967 m. lobių ieškotojai akmenį išvertė, o jo vietoje iškasė 1,5 m gylio duobę.
1968 m. kraštotyrininkas Ignas Jablonskis, kilęs iš šalia Udralių esančio Budrių kaimo, akmenį parsivežė į Kretingą ir pastatė prie savo namų Pušyno gatvėje.
Saugotinas kultūros paveldo objektas.
Tyrimai
Akmuo preliminariai datuojamas I tūkstantmečiu – II tūkstantmečio viduriu.
Farnezės jautis
Farnezės jautis (kitaip Farnezės bulius) – antikinė statula, esanti Neapolio nacionaliniame archeologijos muziejuje. Laikoma didžiausia antikine skulptūra, iškalta iš vieno marmuro luisto, ir išlikusia iki šių dienų. Vaizduoja Dirkės mirtį.
Apie skulptūrą
Skulptūra „Farnezės jautis“ buvo rasta XVI a. viduryje Romoje, buvusių Karakalos pirčių komplekso kasinėjimų metu. Skulptūros kilmė neaiški. Pagal vieną versiją, tai yra helenistinio laikotarpio graikiškas originalas, pagal kitą – romėniška kopija pagal graikišką originalą, sukurta I a. pr. m. e. pb. ar I–II a. Skulptūra laikoma didžiausia išlikusia iš antikinių laikų, kuri yra iškalta iš vieno marmuro luisto. Skulptūra atitinka antikiniais laikais paplitusį scenos vaizdavimą. Gali būti, kad jos prototipu buvo garsi Rodo skulptorių Apolonijaus ir Taurisko skulptūra (II a. pr. m. e.), kurie dirbo Romoje. Šį užsakymą mini Plinijus Vyresnysis. Antiopės ir piemens statulos yra iškaltos atskirai. Statulą įsigijo popiežius Paulius III ir ji buvo Farnezės rūmuose. 1788 m. naujojo savininko, Neapolio karaliaus Ferdinando IV, perkelta į Neapolį ir iki 1826 m. eksponuota Villa Comunale. Šiuo metu yra vienas garsiausių Neapolio archeologijos muziejaus eksponatų.
Statula vaizduoja brutalią mitologinę sceną, kurioje Tėbų miesto įkūrėjai broliai Amfionas ir Zetas pririšą Dirkę prie įsiutusio jaučio tam, kad atkeršyti už Dirkės skriaudas jų motinai Antiopei. Sceną iš priekio stebi šunelis ir piemuo. Už skulptūros esanti moteris, spėjama, yra Antiopė su tirsu rankoje. Skulptoriai Biondi (XVI a.) ir Cali (1848 m.) restauravo skulptūrą pridėdami šunį, Dirkės viršutinę dalį, rankų ir kojų dalis.
1973 m. pasaulio moterų rankinio čempionatas
1973 m. pasaulio moterų rankinio čempionatas – 5-asis pasaulio moterų rankinio čempionatas, kuris vyko 1973 m. gruodžio 7 - gruodžio 15 dienomis Zagrebo, Belgrado, Sarajevo, Šibeniko ir Varaždino miestuose Jugoslavijoje.
Čempionato nugalėtojomis pirmą kartą tapo Jugoslavijos rinktinė. Dalyvių skaičius buvo išplėstas iki rekordinio 12 ekipų.
NK Šmartno 1928
Istorija
Klubo ištakos siekia 1928 m.
Turkmenčiajaus taika
Riba tarp šalių buvo nustatyta pagal Arakso upę. Rusija gavo dalį Rytų Armėnijos ir teisę laikyti Kaspijos jūroje karinį laivyną. Persija turėjo sumokėti Rusijai 20 mln. sidabrinių rublių kompensaciją. Kartu su taika buvo pasirašyta šalių prekybinė sutartis.
2021 m.
2021 m. buvo nekeliamieji metai, prasidedantys penktadienį pagal Grigaliaus kalendorių.
Lietuvoje
Lietuvos seimas 2021 metus paskelbė Lietuvai pagražinti draugijos, Jono Karolio Chodkevičiaus, Vytauto Mačernio, Juozo Zikaro, Vincento Sladkevičiaus, Jurgio Ambraziejaus Pabrėžos, Juozo Lukšos-Daumanto, Abiejų Tautų Respublikos Gegužės 3-osios Konstitucijos ir Tarpusavio įžado metais, Lietuvos totorių kultūros ir istorijos, Archyvų ir Marijos Gimbutienės metais.
Elegija
Elegija ( – rauda) – lyrikos žanras, antikos poezijos kūrinys ir iš jo susiformavęs vėlesnių laikų eilėraštis, kuriame vyrauja graudulio, liūdesio, susimąstymo nuotaikos; elegijai būdingas poetinis intymumas, švelnumas ir asmeninio gyvenimo atskleidimas.
Iš pradžių elegijos tematika buvo įvairi: karo heroika, patriotizmas, meilė, vėliau įsigalėjo sielvarto, meilės kančių motyvai. Žymiausi antikinės elegijos kūrėjai – Kalinas, Solonas, Ovidijus, Katulas. Elegija buvo populiari XVII–XVIII a. Tai asmeninių išgyvenimų, filosofinės refleksijos, tylaus liūdesio, ilgesio nuotaikų eilėraščiai, neturintys specifinės eiliavimo formos. Romantizmo laikais neteko žanrinio apibrėžtumo. Elegijas kūrė Persis Bišas Šelis, Johanas Volfgangas Gėtė, Raineris Marija Rilkė, Aleksandras Puškinas, Michailas Lermontovas.
Balčkalnis
Balčkalnis (arba Plikakalnis, Piliakalnis) – buvęs kaimas ir viensėdis Kauno miesto savivaldybėje, į pietryčius nuo Kauno miesto centro, šalia dabartinės Zuikinės. Kaimą mena Balčkalnio gatvė, esanti į pietvakarius nuo istorinės gyvenvietės.
Istorija
Kaimas minimas XIX a. Panemunės-Pažaislio valsčiuje, priklausė Panemunės parapijai. XX a. tarpukariu minimas Balčkalnio vardu, nors žemėlapiuose žymimas kaip Plikakalnis. Po II pasaulinio karo vietovė neaptinkama, nors 2002 m. Lietuvos vietovardžių žodynas ją mini.
AirPods Pro
„AirPods Pro“ naudoja H1 procesorių, esantį antrosios kartos „AirPods“, jos turi aktyvų triukšmo slopinimą, skaidrumo režimą, automatinį ekvalaizerį, IPX4 atsparumą vandeniui, belaidžio įkrovimo dėklą ir keičiamas silikonines ausines.